armvectores/hy_wikipedia_2023 huggingface dataset:
Տացինսկի շրջան

Տացինսկի շրջան (ռուս.՝ Тацинский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Տացինսկայա ստանիցան։ Տարածքը կազմում է 2411 կմ², բնակչությունը՝ 40,2 հզ. (2010 թ. տվյալներով)։ Շրջանի մեջ է մտնում 1 քաղաքային և 10 գյուղական համայնք։
Լապտեր

Լապտեր ( հուն․՝ Φανάρι) փոխադրական կամ տեղակայված արհեստական լույսի աղբյուր։ Օրվա մութ ժամերին որոշակի տարածություն լուսավորելու համար նախատեսված սարք։ Լապտեր բառի սկզբնարմատը ծագել է հունական ջահ բառից։ Լապտեր բառի համանուն անունով թաղամաս է եղել Կոստանդնուպոլսում։


== Պատմություն ==
Ձեռքի լապտերների մասին առաջին հիշատակումները եղել են անտիկ ժամանակներում։ Հայտնի է, որ Դիոգենես Սինոպացին  լապտերը ձեռքին քայլել է փողոցով և կանչել  "Մարդ եմ փնտրում": Համարյա նույն ժամանակահատվածում  (III մ.թ.ա.) Արևելքում հայտնվում են չինական լապտերները և արդյունքում հաստատվում են լապտերների տոնակատարությունները։ Հին Հռոմում կային լապտերագործ վարպետներ (lanternarius), որոնք պետք է գիշերը լուսավորեին ճանապարհները։ Աստվածաշնչում միայն մեկ անգամ է հիշատակվում լապտերը, երբ հռոմեացի զինվորները գալիս են ձերբակալելու Քրիստոսին (Աստվածաշունչ | Հովհաննես 18:3)։
Միջնադարյան Գերմանիայում ավանդույթ է եղել Սուրբ Մարտինի օրը՝ նոյեմբերի 11-ը նշել լապտերներով երթով։ Անգլիայում միջնադարում հայտնվել են փողոցային լապտերներ։ Լոնդոնում դրանք առաջին անգամ վառվել են  1417 թվականին՝ քաղաքապետ Հենրի Բարտոնի  հրամանով։ Այդ ժամանակ լապտերների մեջ օգտագործվել են մոմեր։
1669 թվականին հոլանդեացի Յան վան դեր Հեյդենը հայտնագործում է փողոցային լապտեր, որն այրվում էր  բամբակով և ձեթով:Ամստերդամի Կարմիր լապտերների թաղամասը նույնացվում է հասարակաց տների հետ։ 17-րդ դարում  ի հայտ է գալիս կախարդական լապտեր անվանումով պրոյեկտոր։ 1720 թվականին յուղով վառվող  ապակե լապտերներ հայտնվել են նաև Սանկտ Պետերբուրգում։ Որպես վառելիք օգտագործվել է կանեփի յուղը, իսկ դրանց մատակարարմամբ զբաղվել են ֆուրգոնապանները։ Հեռավոր Արևելքում տարածված են ճապոնական լապտերները։
1807 թվականին Լոնդոնում ի հայտ են եկել  գազային լապտերներ, հայտնագործողը Վիլյամ Մերդոկն էր, իսկ  1839 թվականին դրանք օգտագործվում էին նաև Սանկտ Պետերբուրգում։
1879 թվականին Լիթեյյան կամրջի վրա այրվել են  Յաբլոչկովի էլեկտրական լապտերները։ 1883 թվականին դրանք լուսավորել են նաև Նևսկի պողոտան։


== Մշակույթում ==
1847 թվականին Հանս Քրիստիան Անդերսենը  գրել է "Փողոցի հին լապտերը հեքիաթը (Gadelygte)
1912 թվականին Ալեքսանդր Բլոկը գրել է "Գիշեր, փողոց, լապտեր, դեղատուն"  ստեղծագործությունը
1923 թվականին  Կոռնեյ Չուկովսկին գրել է Տզզան ճանճը բանաստեղծությունը, որում հիշատակվում է մոծակի ձեռքի փոքրիկ լապտերը։
1908 թվականին  Իսահակ Իսահակյան գրել է «Հսկա քաղաքի լապտերները վառ» բանաստեղծությունը։


== Ծանոթագրություններ ==
Դևիս Ստյուարտ

Դևիս Ստյուարտ (անգլ.՝ Stuart Davis դեկտեմբերի 7, 1892(1892-12-07), Ֆիլադելֆիա, Փենսիլվանիա, ԱՄՆ - հունիսի 24, 1964(1964-06-24)[…], Նյու Յորք, Նյու Յորք, ԱՄՆ), ամերիկացի նկարիչ, կուբիզմի և գեղանկարչության մեջ փոփ արտի ներկայացուցիչ։


== Կյանք և ստեղծագործություն ==
Նկարչի հայրը` Էդվարդ Դ. Դևիսը, «Ֆիլադելֆիա Պրեսի» մշակույթի բաժնի պատասխանատու խմբագիրն էր և սերտ համագործակցել է վրձնի այնպիսի վարպետների հետ, ինչպիսիք են Ջոն Սլոյնը, Ջորջ Լաքսը, Ռոբերտ Հենրին և Վիլյամ Գլակենսը։ Ստյուարտը 1910-1913 թվականներին գեղանկարչություն է սովորել Նյու Յորքում, Ռոբերտ Հենրիի արվեստի դպրոցում։
Հենց այդ ժամանակ երիտասարդ նկարիչը ընկնում է «hot music»-ի ուժեղ ազդեցության տակ և հաճախակի այցելում է Սան Խուան Հիլում գտնվող ջազային բարեր։ Հենց այդ տպավորությունները դառնում են նրա այդ ժամանակվա ստեղծագործական կյանքի հիմնական թեման։ 1913 թվականին իր մի քանի նկարներով մասնակցում է ժամանակակից արվեստի Էրմորի ցուցահանդեսին, որը տեղի է ունեցել Նյու Յորքում։ Դևիս Ստյուարտը եղել է ցուցադրության ամենաերիտասարդ մասնակիցը։ Հաջորդ տարիներին համագործակցել է «Հափրես Ուիքլի» ամսագրի հետ` դրա համար տիտղոսաթերթեր ստեղծելով։ 1917 թվականին կայացել է նրա առաջին անհատական ցուցահանդեսը Շերիդեն Սքուեր պատկերասրահում (Նյու Յորք)։ 1927-1928 թվականներին ճամփորդել է դեպի Մեքսիկա և Փարիզ։ 1931 թվականին դասավանդել է Արվեստի ուսանողական լիգայում (Art Students League): Հաջորդ տարի որմնանկար է արել քաղաքային Ռադիո Մյուզիք հոլում։ 1940 թվականից հետո դասավանդել է Սոցիոլոգիական հետազոտությունների նոր դպրոցում։ 1945 թվականին Նյու Յորքի Ժամանակակից արվեստի թանգարանում կազմակերպվել է Դևիսի աշխատանքների հետահայաց ցուցադրություն։ 1956 թվականին մասնակցել է Վենետիկի բիենալեին։ Մինչև կյանքի վերջը Դևիս Ստյուարտն ապրել և ստեղծագործել է Նյու Յորքում։


== Պատկերասրահ ==

		
		
		


== Գրականություն ==
Sam Hunter «Amerikanische Avantgarde», Herrsching 1988.


== Ծանոթագրություններ ==
Դիմ (Դիմի վտակ)

Անվան այլ կիրառումների համար տե՛ս՝ Դիմ (այլ կիրառումներ)Դիմ (ռուս.՝ Дым), գետ Ռուսաստանում, հոսում է Արխանգելսկի մարզով, Կոմի Հանրապետությունով։ Գետաբերանը գտնվում է Դիմ գետի աջ ափին 11 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը բացակայում է, գետի գետային ավազանը Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000046484
Կոդը ըստ հիդրոլոգիական հետազոտության (ՌԴ) — 103004648
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շուբինո (գյուղ, Խարկովի շրջան)

Շուբինո (ուկրաիներեն՝ Шубіне), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1638 թվականին։
2001 թվականի տվյալներով Շուբինո գյուղում բնակվում էր 77 մարդ։ Բնակավայրը զբաղեցնում է 0,25 կմ² տարածք։ Բնակչության խտությունը կազմում էր 308 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիիդիվեռե

Վիիդիվեռե (էստ․՝ Võidivere), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոնտորսո Վիչենտինո

Մոնտորսո Վիչենտինո (իտալերեն՝ Montorso Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2847 մարդ (2008), բնակչության խտություն՝ 316 մարդ/կմ²։ Զբաղեցնում է 9 կմ² մակերես։ Փոստային ինդեքս 36050։ Հեռախոսային կոդ՝ 0444։
Կոմունայի հովանավորն է Սուրբ Վլաս Սեբաստացին։ Տոնը նշվում է փետրվարի 3-ին։


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Մցխեթ-Մթիանեթ

Մցխեթ-Մթիանեթ (վրաց.՝ მცხეთა-მთიანეთი), մարզ Վրաստանի հյուսիս-արևելքում։ Կենտրոնը և ամենամեծ քաղաքը Մցխեթան է։


== Վարչական բաժանում ==
Մցխեթա-Մթիանեթին զբաղեցնում է Վրաստանի մի քանի պատմական շրջաններ՝ Էրցո-Թիանեթի, Փշավիի, Խևի, Խևսուրեթի և Ներքին Կարթլիի արևելյան մասը։ Մարզը բաժանված է 5 շրջանների՝

Ախալգորիի շրջան (համապատասխանում է Հարավային Օսիայի Լենինգորիի շրջանին և ամբողջովին նրա հսկողության տակ է)
Դուշեթի շրջան
Ղազբեգի շրջան
Մցխեթի շրջան և
Թիանեթի շրջան


== Աշխարհագրություն ==
Մցխեթա-Մթիանեթի մխարեն բաժանված է Գլխավոր Կովկասյան լեռնաշխթայով հարավային և հյուսիսային մասերի։ Դրանք միացված են Խաչի լեռնանցով։


== Բնակչություն ==
Մարզի մի մասը օսիացիների հսկողության տակ է։ Ըստ 2002 թվականի տվյալների՝ մարզի այն մասի բնակչությունը, որը վրացիների հսկողության տակ է, կազմել է 143 357 մարդ (երկրի բնակչության 2,9 %-ը)։ Ըստ 2014 թվականի հունվարի բնակչությունը 94 573 մարդ է։


== Տես նաև ==
Հարավային Օսիա


== Արտաքին հղումներ ==
Մցխեթա-Մթիանեթիի պաշտոնական կայքը Archived 2011-07-21 at the Wayback Machine.


== Ծանոթագրություններ ==
Ջայլամներ

Ջայլամներ (լատ.՝ Struthioniformes), անողնուց թռչունների կարգ։ Թևերը թույլ են, թերզարգացած, թռիչքի համար ոչ պիտանի։


== Ընդհանուր բնութագիր ==
Ոտքերը երկար են, ուժեղ, երկմատանի։ Մարմինը հավասարաչափ պատված է փետուրներով։ Հայտնի է 1 սեռ, 1 տեսակ՝ աֆրիկական ջայլամը (Struthio camelus), որը ժամանակակից թռչուններից ամենախոշորն է։ Մարմնի բարձրությունը մինչև 270 սմ է, կենդանի զանգվածը՝ մինչև 136 կգ։ Ջայլամ արուների փետուրները սև են, պոչի և թևերի փետուրները՝ սպիտակ։ Էգերն ունեն գորշ գույն։


== Տարածում ==
Տարածված են Աֆրիկայում, մինչև 1914 թվականը հանդիպել են նաև Սիրիայում և Արաբիայում։ Բրածո ջայլամները գտնվել են նաև ԽՍՀՄ-ում (Ուկրաինայից մինչև Անդրբայկալ)։


== Ձվադրում ==
Աֆրիկական ջայլամները ապրում են տափաստաններում, անապատնրում, երբեմն թփուտներում, սովորաբար՝ խմբերով։ Էգը դնում է 6-8 ձու, թխսում են 5—6 շաբաթ (ցերեկը՝ էգը, գիշերը՝ արուն)։


== Սնունդ ==
Ջայլամները սնվում են բույսերի ցողուններով, տերևներով, սերմերով, պտուղներով, մանր թռչուններով, մողեսներով ու միջատներով։ Երկար ժամանակ կարող են ապրել առանց ջրի։ Կարող են վազել մինչև 70 կմ/ժամ արագությամբ, վտանգավոր են մարդու համար։ Արժեքավոր փետուրների համար նախկինում բազմացվում էին ֆերմաներում։ ԽՍՀՄ-ում պահվել են Ասկանիա-Նովա արգելանոցում։


== Պատկերասրահ ==

		
		
		
		


== Գրականություն ==
Бейчек В. C., Штясны К.  Птицы. Иллюстрированная энциклопедия. — М.: Лабиринт-пресс, 2004. — 288 с. — ISBN 5-9287-0615-4
Медников Б. М.  Биология: формы и уровни жизни. — М.: Просвещение, 1994. — 415 с. — ISBN 5-09-004384-1
Наумов С. П.  Зоология позвоночных. — М.: Просвещение, 1982. — 464 с.
Ֆրիդոլֆինգ

Ֆրիդոլֆինգ (գերմ.՝ Fridolfing), գերմանական կոմունա Բավարիայում։
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 4094 մարդ (ըստ 31 դեկտեմբերի 2010 թվականի տվյալով)։ Զբաղեցնում է 44,23 կմ քառ. տարածք։ Պաշտոնական կոդը՝ 09 1 89 118։


== Ծանոթագրություններ ==


== Արտաքին հղումներ ==
Պաշտոնական կայք
Սոթքի լեռնանցք

Անվան այլ կիրառումների համար տե՛ս՝ Սոթք (այլ կիրառումներ)Սոթքի լեռնանցք, Զոդի լեռնանցք, Սոդքի լեռնանցք, լեռնանցք Հայաստանի Հանրապետության Գեղարքունիքի մարզի և Արցախի Հանրապետության Շահումյանի շրջանի սահմանագլխին, Արևելյան Սևանի լեռնաշղթայում՝ 2366 մ բարձրության վրա։ Սևանա լճի ավազանը կապում է Թարթառի հովտին։


== Ծանոթագրություններ ==
Ճալովանի (Սաչխերեի շրջան)

Ճալովանի (վրաց.՝ ჭალოვანი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 696 մետր բարձրության վրա։ Շրջկենտրոն Սաչխերեից հեռու է 34 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 594 մարդ։


== Ծանոթագրություններ ==
Աբդրաշիտովո (այլ կիրառումներ)

Աբդրաշիտովո, կարող է վերաբերել՝

Աբդրաշիտովո - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Աբդրաշիտովո - գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Արահետ (ֆիլմ)

Արահետ (անգլ.՝ Path), 2005 թվականին Ռուբեն Քոչարի նկարահանած ֆիլմը։


== Սյուժե ==
Հայրենիքի հանդեպ մարդու կարոտն ու կապվածությունը օտար երկրի կյանքի թոհուբոհում կամաց-կամաց անէանում են, և, ի վերջո, երբ մարդ արդեն հարմարվում, ինքնահաստատվում ու իր տեղը գտնում է նոր միջավայրում, մի գեղեցիկ օր այդ հայրենիք կոչված հեքիաթն անհետանում է նրա մտապատկերից, և նա կորցնում է այնտեղ տանող արահետը։


== Դերերում ==
Հարություն Մովսիսյան - Ավետիք
Ժանետա Չեյս -Ջինա
Արմեն Էլբակյան
Աշոտ Ադամյան- Տիգրան և Աշոտ
Ստեփան Շահինյան - Հայկ
Մարգո Մուրադյան- մայր
Վլադիմիր Աբաջյան- հայր
Ռաջև Չիբեր -հնդիկ ընկեր
Կարեն Ջանիբեկյան- Լևոնի հայրը
Նարինե Լալայան-Քոչար- Անի, Սոնա


== Ծանոթագրություններ ==


== Արտաքին հղումներ ==
«Արահետ» ամբողջ ֆիլմը
Արևմտյան Սիբիր

Արևմտյան Սիբիր, Սիբիրի արևմտյան մասը Ուրալյան լեռների և Ենիսեյ գետի միջև։ Տարածությունը 2,8 մլն․ կմ² է։ Տերիտորիայի մեծ մասն զբաղեցնում է Արևմտա-Սիբիրական հարթավայրը՝ տունդրայի գոտուց (հյուսիսում) մինչև տափաստանայինը (հարավում)։ Հարավ-արևելքում բարձրանում են Ալթայի, Սալաիրի և Կուզնեցկի Ալատաուի լեռները։


== Տես նաև ==
Սիբիր
Ղազվին

Ղազվին (պարսկերեն՝ قزوین، کاسپین), քաղաք Իրանի հյուսիսում։ Քաղաքն ունի 331000 բնակչություն։ Այն տեքստիլ արդյունաբերության խոշոր կենտրոն է, արտադրվում է մետաքս, բամբակ, կաշի։ XVI դարում եղել է Սեֆյան Պարսկաստանի մայրաքաղաքը։


== Անվանում ==
Հայտնի է V դարից։ Ենթադրում են, որ անվանման առաջացումը կապված է կասպեր (կասպք) ցեղերի անվան հետ (վերիմաստավորվել է որպես «լավ պաշտպանված»)։


== Պատմական ակնարկ ==
Ղազվինը հայտնի է Սասանյանների ժամանակներից։ XVI դ․ դարձել է Սեֆյանների պետության մայրաքաղաքը։ Եղել է մանրանկարչության կենտրոն (XVI - XVII դդ․), պահպանված են մզկիթներ (XII դ․)։


== Տես նաև ==
Սուրբ Հռիփսիմե եկեղեցի (Ղազվին)


== Ծանոթագրություններ ==
Կազանցևո (գյուղ, Բարաբինսկի շրջան)

Անվան այլ կիրառումների համար տե՛ս՝ ԿազանցևոԿազանցևո (ռուս.՝ Казанцево), գյուղ Ռուսաստանի, Նովոսիբիրսկի մարզի Բարաբինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աթաբասկա (լիճ)

Անվան այլ կիրառումների համար տե՛ս՝ ԱթաբասկաԱթաբասկա  (անգլ.՝ Athabasca), խոշոր քաղցրահամ լիճ Կանադայի Սասկաչևան և Ալբերտա նահանգներում, Մակենզի գետի համակարգի վերին մասում, հյուսիսային լայնության 58˚ և 60˚-ի միջև։ Լճի 26 %-ը գտնվում է Ալբերտա, իսկ 74 %-ը՝ Սասկաչևան նահանգներում։


== Աշխարհագրություն ==
Լիճը զբաղեցնում է 7850 կմ² տարածք, ունի ոչ շատ մեծ խորություն՝ 124 մ և 283 կմ երկարություն։ Ջրի ծավալը կազմում է 204 կմ³: Այն Ալբերտա և Սասկաչևան նահանգների ամենախոշոր և ամենախորը լիճն է, իր մեծությամբ 8-րդը Կանադայում։ Լճի ջուրը՝ դուրս հոսելով Ստրուկների և Մակենզի գետերով, թափվում է Հյուսիսային Սառուցյալ օվկիանոս։
Լճի արևմտյան ափին, որտեղ սկիզբ է առնում Ստրուկների գետը, գտնվում է Ալբերտայի ամենահին եվրոպական բնակավայրը՝ Ֆորտ Չիպևյանը։


== Զարգացում և շրջական միջավայր ==
Ուրանի և ոսկու արդյունահանումը լճի հյուսիսային ափին հանգեցրել է Ուրանիում Սիթի բնակավայրի ստեղծմանը, որտեղ բնակություն են հաստատել լեռնագործներն իրենց ընտանիքների հետ։ Արդյունահանումը դադարեցվել է 1980-ական թվականներին, սակայն լճի հյուսիսային առափնյան մինչ օրս աղտոտված է։ Ավազային դյուներն, որոնք գտնվում են հարավային ափի մոտ, համարվում են աշխարհի ամենախոշոր շարժական ավազային դյուները։ 1992 թվականին դյուները կոչվել են «Վայրի բնության նահանգային պարկ»։


== Կենդանական աշխարհ ==
Աթաբասկա լճում բնակվում է 23 ձկնատեսակ, այդ թվում նաև հյուսիսային գայլաձուկը, շիղաձուկը, արկտիկական լերկամորթիկը, լճային իշխանը։ 1961 թվականին մեծ խորության վրա որսացել են ռեկորդային 46,3 կգ քաշով իշխան։


== Ծանոթագրություններ ==


== Արտաքին հղումներ ==
Lake Athabasca and associated Sand Dunes Archived 2007-05-17 at the Wayback Machine.
International Lake Environment Committee, June 21, 2001 Archived April 1, 2008, at the Wayback Machine.
Fish Species of Saskatchewan
Encyclopedia of Saskatchewan (Lake Athabasca) Archived 2011-04-01 at the Wayback Machine.
Athabasca Sand Dunes Provincial Park Archived 2012-11-27 at Archive.is
Դպրաբակի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Դպրաբակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գենծվիշի

Գենծվիշի (վրաց.՝ გენწვიში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 12 մարդ։


== Ծանոթագրություններ ==
Լիտկինո (գյուղ, Դորոգոբուժսկի շրջան)

Լիտկինո (ռուս.՝ Лыткино), գյուղ Ռուսաստանի, Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեբաստիանո դել Պիոմբո

Սեբաստիանո դել Պիոմբո (լատ. Sebastiano del Piombo, իսկականը՝ Լուչանի, Luciani, մոտ 1485, Վենետիկ, Վենետիկի հանրապետություն - հունիսի 21, 1547, Հռոմ, Պապական մարզ), իտալացի նկարիչ։


== Կենսագրություն ==
Սովորել է Ջովաննի Բելլինիի մոտ։ Ջորջոնեի և Տիցիանի ազդեցությամբ ստեղծած վաղ գործերը տոգորված են պայծառ քնարական տրամադրությամբ։
1511 թվականին տեղափոխվել է Հռոմ։ Ռաֆայելի հետ մտերմանալուց հետո նրա աշխատանքները դարձել են ավելի խստորոշ և հավասարակշռված՝ պահպանելով կոլորիտի «վենետիկյան» հնչեղությունը (Ֆառնեզինա վիլլայի որմնանկարները, 1511 թ., հռոմեուհու դիմանկարը (այսպես կոչված՝ «Դորոթեա»), մոտ 1515 թ., Բեռլին-Դալեմ պատկերասրահ]։ 1510-ական թվականների 2-րդ կեսից նկարչի ստեղծագործությունները Միքելանջելոյի ազդեցությամբ ձեռք են բերել ընդգծված դրամատիկական երանգ («Ղազարոսի հարությունը», 1519 թ., Ազգային պատկերասրահ, Լոնդոն)։ Հակառեֆորմացիայի շրջանում ստեղծած գործերն առանձնանում են կերպարային կառուցվածքի մռայլ խստությամբ՝ վկայելով Բարձր Վերածննդի գեղարվեստական սկզբունքների ճգնաժամը («Խաչը կրելը», 1537 թ., Էրմիտաժ, Լենինգրադ)։


== Պատկերասրահ ==

		
		
		


== Ծանոթագրություններ ==


== Գրականություն ==
Pallucchini R. Sebastiano del Piombo. Milano: Fratelli Fabbri, 1966
Volpe C., Lucco M. L’opera completa di Sebastiano del Piombo. Milano: Rizzoli, 1980
Hirst M. Sebastiano del Piombo. Oxford: Oxford UP, 1981


== Արտաքին հղումներ ==
Michelangelo & Sebastiano, exhibition to 25 June 2017, National Gallery, London
Sebastiano Luciani – La Piedad – Fundación Casa Ducal de Medinaceli
Դեգենդորֆ (այլ կիրառումներ)

Դեգենդորֆ, կարող է վերաբերել՝

Դեգենդորֆ - քաղաք Գերմանիայում, Բավարիա երկրամասում
Դեգենդորֆ - շրջան Գերմանիայում
Քվեդա Գեզրուլ

Քվեդա Գեզրուլ (վրաց.՝ ქვედა გეზრული), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Ճիաթուրայից հեռու է 30 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 274 մարդ։


== Ծանոթագրություններ ==
Ֆիլիպ II (այլ կիրառումներ)

Ֆիլիպ II անունն են կրել հետևյալ միապետերը

Ֆիլիպ II - Մակեդոնիայի արքա մ.թ.ա. 359 - մ.թ.ա. 336
Ֆիլիպ II - Ֆրանսիայի արքա 1180-1223
Ֆիլիպ II - Իսպանիայի արքա 1527-1598
Լիքսոզեն

Լիքսոզեն (ֆր.՝ Lixhausen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 270 մարդ, բնակչության խտությունը` 82.07 մարդ/կմ²։ Բնակավայրը զբաղեցնում է 3.29 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 28 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 226 աշխատունակ (15-64 տարեկան)  բնակիչ, որոնցից ակտիվ էին 180-ը, իսկ ոչ ակտիվները` 46։ Ակտիվության ցուցանիշը կազմում է 79,6 %։ 180 աշխատունակ մարդկանցից աշխատել է 165 անձ (87 տղամարդ և 78 կին)։ Գործազուրկ են եղել 15 անձ (6 տղամարդ և 9 կին)։ 46 անաշխատունակներից 18-ը եղել են աշակերտներ կամ ուսանողներ, 15-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հայերն Աքքերմանում

Հայերն Աքքերմանում թվաքանակով ամենաշատն էին՝ ամբողջ Մոլդովայի տարածքում (15-րդ դար)։ Ռումինացի պատմաբան Ն.Յորգայի կարծիքով, Աքքերմանում ավելի շատ հայեր կային, քան Սուչավայում, Սիրետում, Խոտինում, Յասսիում (Յաշում), Ռոմանում, Վասլույրում և ավելի ուշ Բոտոշանում միասին վերցրած։ Աքքերմանում ընդօրինակվել են հայերեն ձեռագրեր։
1484 թվականին սուլթան Բայազիդ II Աքքերմանի հայերին գաղթեցրել է Կ.Պոլիս, որի հետևանքով թեև շատ է պակասել հայերի թիվը, սակայն քաղաքը, իբրև հայկական գաղթավայր, չի կորցրել իր կարևորությունը։ Աքքերմանի հայերը զբաղվել են առևտրով, արհեստներով, այգեգործությամբ և անասնապահությամբ։ Նրանք մինչև 18-րդ դարը որոշակի դեր են ունեցել առևտրում, սակայն 1787-1791 թվականների ռուս-թուրքական պատերազմը մեծ վնաս է հասցրել նրանց։ Ռուսահայ թեմի առաջնորդ Հովսեփ Արղությանն այդ տարիներին եկել է Աքքերման և գաղթեցրել 852 հայ (142 ընտանիք) նախ՝ Դուբասար և ապա Գրիգորիոպոլ (1792)։ 19-րդ դարի սկզբին Աքքերմանում կար 150, 1911 թվականին՝ 100 հայ ընտանիք, իսկ 1933 թվականին՝ ընամենը 100 հայ։
Աքքերմանի հայկական դպրոցը սկզբում կոչվել է «Ժողովրդական դպրոց լուսավորչական հայոց»։ 1864 թվականին ունեցել է 64 աշակերտ։ 1915 թվականի Մեծ Եղեռնի ժամանակ ստեղծվել է «Աքքերմանի Հայոց Կոմիտե» և տեղի հոգևոր առաջնորդ Երեմիա Ապրիլյանի ջանքերով անընդմեջ նյութական օժանդակություն ցույց տրվել Էջմիածնի հայ գաղթականների օգնության կոմիտեին։
Էսպերանտիստ

Էսպերանտիստ, էսպերանտո լեզվի տարածմանը մասնակցող անձնավորություն։ Ստուգաբանորեն, էսպերանտիստը հույս ունեցող անձն է։ Էսպերանտոյին տիրապետողները էսպերանտիստներ են, քանի որ լեզվով խոսելիս մարդիկ մասնակցում են այդ լեզվի տարածմանը։ Սակայն ոչ բոլոր էսպերանտիստներն են տիրապետում կամ խոսում լեզուն, քանի որ կան էսպերանտոյին աջակցելու բազմաթիվ ձևեր՝ բացի լեզվին տիրապետելուց։ Այս բառը կարող է նաև նշանակել մի անձ, ով տրամադրված է էսպեպրանտոյի նկատմամբ և ոչ անհրաժեշտաբար էսպերանտոյի շարժմանը համախոհ։


== Հայտնի էսպերանտիստներ ==


=== Կարևոր էսպերանտիստներ ===
Լյուդվիկ Լազարուս Զամենհոֆ, էսպերանտոյի ստեղծողը


=== Քաղաքական գործիչներ ===
Ֆիդել Կաստրո, Կուբայի նախագահըԵս ինձ համարում եմ էսպերանտոյի զինվոր։ Կարևոր չէ թե դուք սակավաթիվ եք, ձեր մտահղացումը հաջողության կարժանանա։ Այն կհաջովի, քանզի իրավացի է։ Ամեն ազգ ունի իր լեզուն, մարդկությունն էլ պիտի ունենա իրենը՝ էսպերանտոն։ (Ճառ 1990 թ. Հավանայում անցկացվող 75րդ Համընդհանուր Հանրագումարում)Էդվարդ VII, Անգլիայի թագավորԿարծում եմ էսպերանտոն մեծ օգուտ է մարդկությանը, և մաղթում եմ նրան լիագույն և աարագ հաջողություն։Գանդի, Հնդիկ մարդկային իրավունքների ակտիվիստԵս կողմնակից եմ համընդհանուր օրացույցի ամբողջ աշխարհի համար, ինչպես նաև համընդհանուր դրամի ամենքի համար և էսպերանտոյի նման օժանդակ լեզվի բոլորի համար։Յոսիպ Բռոզ Տիտո, Հարավսլավիայի ղեկավարԷսպերանտոն պետք է ուսուցանվի մտավորականների, արտասահմանյան կապեր ունեցող յուրաքանչյուր ոքի և առավել ևս աշխատավորների կողմից։


=== Գրողներ ===
Ումբերտո Էկո, Իտալացի լեզվաբան
Ժյուլ ՎեռնԻր մինչև 1993 թ. չտպագրված մնացած գիրքը պարունակում է էսպերանտոյով գրված 50 էջ՝ Voyages of Study (Ուսուցման ճամփորդություններ) հատվածում։ Այնտեղ իր կերպարներից մեկն ասում է.
Էսպերանտոն քաղաքակրթության ամենահաստատ և սրընթաց միջոցն է։
Եվ նա այսպես է դիմում իր ուղեկիցներին.
Միջազգային լեզվի բանալին, որ կորցվել է Բաբելոնի աշտարակում, կարելի է գտնել էսպերանտոյի գործածության մեջԼև ՏոլստոյԵս գտնում եմ, որ վոլապուկ լեզուն շատ բարդ է, մինչդեռ էսպերանտոն, հակառակը, շատ պարզ է։ Այն այնքան պարզ է, որ վեց տարի առաջ ստանալով քերականական ձեռնարկ, բառարան և մի քանի հոդված այդ լեզվով, ես կարողացա երկու կարճ ժամ անց, եթե ոչ գրել, ապա գոնե հստակ այդ լեզվով կարդալ։ () Մեր եվրոպական աշխարհի յուրաքանչյուր ոք այդ լեզուն սովորելուն մի քիչ ժամանակ հատկացնելու զոհաբերությունը այնքան փոքր է, մինչդեռ արդյունքները կարող են այնքան մեծ լինել, որ հնարավոր չի ժխտել փորձել այն։ (1894)


=== Գիտնականներ ===
Ռուդոլֆ Դիզել, գերմանացի գյուտարար, դիզել շարժիչի ստեղծողըՇատ տարիներ անց ես ինքն հետաքրքրվեցի էսպերանտոյով։ Այս միջազգային օժանդակ լեզուն համապատասխանում է սկզբունքային չափանիշներին, քանի որ բազմաթիվ մարդիկ ընդունում են այն, և սա դառնում է հիմնական լեզուների բնական կապորդը՝ իր մտերմիկ պարզունակության և կառուցվածքի տրամաբանության շնորհիվ։
Պաիսումաա

Պաիսումաա (էստ․՝ Paisumaa), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օմզա

Օմզա  (ռուս.՝ Омза), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Սուլա գետի ձախ ափին՝ 73 կմ հեռավորության վրա։ Գետի երկարությունը 64 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը -  03030000112103000045364 
Հիդրոլոգիական ուսումնասիրությունների կոդը - 103004536
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարպինսկի (այլ կիրառումներ)

Կարպինսկի, ռուսական ազգանուն։

Ալեքսանդր Կարպինսկի, ռուս խորհրդային երկրաբան, հասարակական գործիչ (1847-1936)։
Վյաչեսլավ Կարպինսկի, Ռուսաստանում հեղափոխական շարժման գործիչ, հրապարակախոս, տնտեսագիտական գիտությունների դոկտոր, սոցիալիստական աշխատանքի հերոս (1880-1965)։
Դրակոնյան լեռներ

Դրակոնյան լեռներ կամ Դրակենսբերգ (անգլ.՝ Dragon's mountain, աֆրիկաանս՝ Drakensberg), լեռնահամակարգ Աֆրիկայի հարավ–արևելքում։ Ջրբաժան են հանդիսանում Հնդկական օվկիանոսի և Օրանժ գետի ավազանների միջև։ Բարձրությունը մինչև 3482 մ (Տաբանա–Նալենյանա լեռ)։


== Անվանում ==
Ենթադրում են, որ այդպես են կոչվել եվրոպացի գաղութարարներից մեկի՝ բարոն Դրակենշտայնի անունով։ Աֆրիկանս լեզվով կոչվում են Drakensberg (berg՝ «լեռ»)։


== Ծանոթագրություններ ==
Մորոզովի անվան

Մորոզովի անվան (ռուս.՝ имени Морозова), քաղաքատիպ ավան Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 10873 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոնինո

Անվան այլ կիրառումների համար տե՛ս՝ Սոնինո (այլ կիրառումներ)Սոնինո (իտալերեն՝ Sonnino), կոմունա Իտալիայում, գտնվում է Լացիո մարզի Լատինա գավառում։ Բնակությունը կազմում է 7070 մարդ (2004 թվականին), խտությունը կազմում է 100 մարդ/կմ²։ Տարածքը կազմում է 63 կմ²։ Փոստային ինդեքս՝ 04010։ Հեռախոսային կոդ՝ 0773։
Կոմունայի հովանավորներն են Սուրբ Կույսը, տոնը նշվում է հոկտեմբերի 21-ին, սուրբ առաքյալ և ավետարանիչ Մարկոսը, տոնը նշվում է ապրիլի 25-ին և Սան Գասպարե դել Բուֆալոն։


== Ժողովրդագրություն ==


== Արտաքին հղումներ ==
Официальный сайт населённого пункта (իտալ.)
Gemeinde (italienisch)
Sonnino auf www.comuni-italiani.it (italienisch)
Sonnino.info


== Ծանոթագրություններ ==
Զաքարիա Բ (Աղվանքի կաթողիկոս)

Զաքարիա Բ (կյանքի տարիները անհայտ), Աղվանից եկեղեցու 15-րդ կաթողիկոսը, ով կառավարել է 7-րդ դարի առաջին կեսին։ Իր կյանքի օրոք Սյունիքի եկեղեցին ազատվեց հայկական եկեղեցու ենթակայությունից և միավորվեց Աղվանաց եկեղեցուն։
Մովսես Կաղանկատվացին այս կաթողիկոսի մասին գրել է. «Այս սուրբը տասնյոթ տարի նստեց գահին։ Նա երաշխավորեց մեծ Պարտավ քաղաքը և իր աղոթքներով շատերին փրկեց գերությունից։ Առանց հայերի համաձայնության նա Վարդանես անունով քահանային է նշանակել  Սյունյաց եպիսկոպոս»։
Մխիթար Գոշը Զաքարիա Բ-ին բնութագրել է որպես «սուրբ և անարատ ամուսին»։


== Տես նաև ==
Վիրո


== Ծանոթագրություններ ==
ԱՄՆ բասկետբոլի ֆեդերացիա

ԱՄՆ բասկետբոլի ֆեդերացիա (անգլ.՝ USA Basketball), ամերիկյան ոչ առևտրային կազմակերպություն, Միացյալ Նահանգների բասկետբոլի կառավարող մարմինն է։ Ֆեդերացիան ներկայացնում է Միացյալ Նահանգները ՖԻԲԱ-ում, ինչպես նաև ներկայացնում է ԱՄՆ տղամարդկանց և կանանց ազգային հավաքականները երկրի օլիմպիական կոմիտեում։ Հիմնադրվել է 1989 թ. հոկտեմբերի 12-ին։
Ֆեդերացիան ունի լիազորություններ ընտրելու և հավաքագրելու երկրի մեծահասակների և երիտասարդական հավաքականների մարզիկներին՝ աշխարհի կամ տարածաշրջանային առաջնություններում, ինչպես նաև օլիմպիական խաղերում հանդես գալու համար։


== Ծանոթագրություններ ==


== Արտաքին հղումներ ==
Պաշտոնական կայք
ԱՄՆ ազգային հավաքականների կայքը
Յաամա (գյուղ, Իլուկա շրջան)

Անվան այլ կիրառումների համար տե՛ս՝ ՅաամաՅաամա (էստ․՝ Jaama), գյուղ Էստոնիայի Իդա-Վիրումաա նահանգի Իլուկա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բեհշահր

Բեհշահր (պարսկերեն՝ بهشهر), քաղաք Իրանի Իսլամական Հանրապետության հյուսիսային հատվածում՝ Մազանդարանի նահանգում։ Բնակչությունը կազմում է 93 200 մարդ՝ մազենդերանցիներ, պարսիկներ, թուրքմեններ։ Գտնվում է 7 կմ դեպի հարավ Կասպից ծովից, Էլբուրսի լեռների ստորոտին։ Բեհշահրը հանդիսանում է Իրանի կարևորագույն գյուղատնտեսական կենտրոններից մեկը։ Քաղաքը հայտնի է իր բուսական յուղի արտադրությամբ։
Տարին մեկ անգամ Բեհշահրում տեղի է ունենում մշակութային մարաթոն։ Բեհշահրի արվարձաններում գտնվում է Աբբասաբադ նավահանգիստը։


== Պատկերասրահ ==
Քեթրին Դանեմ

Քեթրին Դանեմ (անգլ.՝ Katherine Mary Dunham, հունիսի 22, 1912(1912-06-22), Չիկագո, Իլինոյս, ԱՄՆ և Glen Ellyn, Դյուպաժ շրջան, Իլինոյս, ԱՄՆ - մայիսի 21, 2006(2006-05-21)[…] կամ մայիսի 21, 2006(2006-05-21), Նյու Յորք, Նյու Յորք, ԱՄՆ), ամերիկացի դերասանուհի, երգերի հեղինակ և կատարող, պարուհի, խորեոգրաֆ, մարդաբան, մանկավարժ, մշակութային կազմակերպիչ և հասարակական գործիչ։


== Կենսագրություն ==
Մարդաբանություն ուսումնասիրել է Չիկագոյի համալսարանում, որտեղ նրա դասախոսների թվում էին Ալֆրեդ Ռադկլիֆ-Բրաունը, Բրոնիսլավ Մալինովսկին, Էդուարդ Սեպիրը, Ռոբերտ Ռեդֆիլդը, ապա՝  Հյուսիսարևմտյան համալսարանում՝ Մելվիլ Ջին Հերսկովիցի ղեկավարության ներքո։ 1933 թվականին Չիկագոյում ստեղծել է Negro Dance Group պարային կոլեկտիվը։ 1935-1936 թվականներին Անտիլյան կղզիներում ուսումնասիրել է ավանդական պարային մշակույթը, որի հիման վրա էլ Չիկագոյի համալսարանում գրել և պաշտպանել է Հայիթիական պարեր դիսերտացիան (թարգմանվել է մի քանի լեզուներով)։ 1939 թվականին առաջնաելույթ է կատարել կինոյում, հանդես է եկել որպես դերասանուհի և խորեոգրաֆ։ 1940-ական թվականներին հիմնադրել է Քեթին Դանեմ ընկերությունը՝ ժամանակակից պարերի առաջին աֆրոամերիկյան ընկերությունը, որի հետ շրջագայել է ավելի քան 50 երկրներում։ Հանդես է եկել Բրոդվեյում, Մետրոպոլիտեն օպերայում, աշխատել է Սոլ Յուրոկի հետ, համագործակցել է Ջորջ Բալանչինի հետ։ Բեմից հեռացել է 1967 թվականին։

1967 թվականին Իլինոյս նահանգի Իստ-Սենտ Լուիս քաղաքում աղքատ երեխաների համար հիմնադրել է Performing Arts Training Center-ը (այժմ՝ Քեթրին Դանեմի արվեստի և հումանիտար գիտությունների կենտրոն)։
Պարի մարդաբանության (էթնոխորեոգրաֆիայի) տեսական և գործնական զարգացման մեջ առաջատար գործիչ է։ Ընկերություն է արել Էրիխ Ֆրոմի և Հարի Բելաֆոնտեի հետ։ Վերջին անգամ 82 տարեկան հասակում է մասնակցել բողոքի շարժումներին՝ 47-օրյա հացադուլին, ընդդեմ ԱՄՆ կառավարության կողմից Հաիթիի փախստականների բռնի հայրենադարձության։


== Մանկավարժական գործունեություն ==
Նրա աշակերտների մեջ էին Էլվին Էյլինը, Էրտա Քիթը, Գրեգորի Պեկը, Ուորեն Բիթին, Սիդնի Պուատյեն, Մառլոն Բրանդոն, Ջեյմս Դինը և շատ ուրիշներ։ Երկար տարիներ նրա ընթերական ու անձնական քարտուղարն է եղել Մայա Դերենը։


== Ճանաչում ==
Ալբերտ Շվայցերի երաժշտական մրցանակ (1979), Քենեդիի անվան կենտրոնի Պատվո նշան (1983), Ամերիկյան մարդաբանական ասոցիացիայի տարբերության նշան(1986), Ազգային մեդալ՝ արվեստում նվաճումների համար (1989) և շատ ուրիշ մրցանակներ։ Վաշինգտոն Փոստ թերթը Դանեմին անվանել է «Մեծ բալետի բեմի Եկատերինա»։ Նա ընդգրկվել է 100 մեծագույն աֆրոամերիկացիներ կենսագրական բառարանում (2002)։


== Ծանոթագրություններ ==


== Գրականություն ==
Beckford R. Katherine Dunham, a biography. — New York: M. Dekker, 1979.
Donloe D. Katherine Dunham. — Los Angeles: Melrose Square Pub. Co., 1993.
Asante M. K. 100 Greatest African Americans: A Biographical Encyclopedia. — Amherst: Prometheus Books, 2002.
Aschenbrenner J. Katherine Dunham: Dancing a life. — Urbana, Madison: University of Illinois Press, 2002.
Rajala H. Katherine Dunham, controversial pioneer. — Lockport: Will County Historical Society, 2003.
Clark V. V., Johnson S. E. Kaiso! Writings by and about Katherine Dunham. — New York: University of Wisconsin-Madison Press, 2006.
Գատը-Գիրիշ

Գատը-Գիրիշ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Էդմոնդո դե Ամիչիս

Էդմոնդո դե Ամիչիս (De Amicis) (հոկտեմբերի 21, 1846(1846-10-21)[…], Oneglia, Իմպերիա, Լիգուրիա, Իտալիա - մարտի 11, 1908(1908-03-11)[…], Բորդիգերա, Իմպերիա, Լիգուրիա, Իտալիա), իտալացի գրող։ Հռչակվել է «Սիրտը» (1886, հայերեն թարգմանվել է 1889 թվականին) վիպակով, որը գրված է դպրոցականի ծրագրի ձևով։ Կրթության հարցերին են նվիրված «Ուսուցչի սիրավեպը» (1890) և մի շարք պատմվածքներ։ 1886 թվականի հոկտեմբերի 17-ին հրատարակել է մանկական վեպ՝ «Սիրտը»՝ ստեղծված մի դպրոցականի օրագրից, որը շատ արագ նրան համաշխարհային ճանաչում։ Մի քանի ամսում, նա տպագրում է ավելի քան քառասուն իտալական հրատարակությունների և թարգմանվել են տասնյակ լեզուներով (այդ թվում ռուսերեն)։ Ակնարկների գիրք «Օվկիանոսում», որը լույս է տեսել 1889 թվականին, նվիրված է ծանր պայմաններում ապրող իտալական ներգաղթածների կյանքին. 1890 թվականին ազատ է արձակվել «Ուսուցչի ռոմանտիկա» վեպը, որտեղ ուշադրություն է դարձրել կրթության խնդիրներին։ 1908 թվականին առաջադրվել է գրականության Նոբելյան մրցանակի։ Էդմոնդո դե Ամիչիսը մահացել է 1908 թ. Բորդիգերեում, 61 տարեկանում։


== Էդմոնդո դե Ամիչիսը հայերեն ==
Սիրտ, ֆրանսերենից թարգմանեց Փիլիպպոս Վարդանյան, 1889
Անձնվեր տղան (պատմվածք), Մոսկվա, ԽՍՀՄ Ժողկենտհրատ, 1926, 16 էջ։ Ռուսերենից թարգմ.՝ Բ. Մար.:
Ապենիններից մինչև Անդեր (պատմվածքներ), Ե., Հայպետհրատ, 1956, 64 էջ։ Բովանդակություն՝ Ապենիններից մինչև Անդեր; Չիչիլիո; Ջուլիո։ Ռուսերենից թարգմ.՝ Ս. Այունց։
Սիրտը։ Աշակերտի հուշատետրը. Ե., Հայաստան, 1969, 322 էջ։ Ռուսերենից թարգմ.՝ Ս. Այունց։
Սիրտը. Հոկտեմբեր - Գարուն ամսագիր


== Ծանոթագրություններ ==
Փիլիսոփայության միջազգային ակադեմիա

Փիլիսոփայության միջազգային ակադեմիան (գերմ.՝ Internationale Akademie für Philosophie, հապավում՝ IAP) մասնավոր ակադեմիա է՝ տեղակայված Լիխտենշտայնի իշխանության Բենդերն բնակավայրում։
Հիմնադրվել է 1986 թ. որպես «Փիլիսոփայության ինստիտուտ» (Hochschulinstitut für Philosophie). Բակալավրի, մագիստրի կրթական ծրագրով ուսանելուց և դոցենտի կոչում ստանալուց բացի, ակադեմիան հնարավորություն է տալիս ստանալ PhD աստիճան փիլիսոփայության ոլորտում։
Ակադեմիայի լարգախոսն է՝ diligere veritatem omnem et в omnibus (Սիրել ողջ ճշմարտությունը և սիրել այլ ամեն ինչի մեջ)։ Ակադեմիայի կողմից տրվող սերտիֆիկատները համապատասխանում են լիխտենշտայնյան օրենքին բարձրագույն կրթության մասին և բավարարում են Եվրամիության պահանջներին փոխադարձ ճանաչման վերաբերյալ։
Կուրատորիայի նախագահ հանդիսանում է Նիկոլաուս ֆոն ունդ ցու Լիխտենշտայնը։ Ակադեմիայի ռեկտորն է Յոզեֆ Զայֆերտը։


== Հղումներ ==
Պաշտոնական կայք (անգլ.)
Կասառի (գետ)

Անվան այլ կիրառումների համար տե՛ս՝ Կասառի (այլ կիրառումներ)Կասառի (էստ․՝ Kasari jõgi), գետ արևմտյան Էստոնիայում։ Թափվում է Բալթիկ ծովի Ռիգայի ծոց։ Գետի երկարությունը կազմում է 113 կմ (Էստոնիայի երկարությամբ վեցերորդ գետը), ջրհավաք ավազանի մակերեսը կազմում է 3 210 կմ²։
Գետի գետաբերանում է գտնվում հանրաճանաչ Մատսալու ազգային պարկը, որտեղ բնակվում են բազմաթիվ ջրլող և այլ ծովային թռչուններ։

		
		


== Տես նաև ==
Էստոնիայի գետեր


== Արտաքին հղումներ ==
Կասառի գետի մասին (էստոներեն)


== Ծանոթագրություններ ==
Գրանտ շրջան (Օրեգոն)

Անվան այլ կիրառումների համար տե՛ս՝ Գրանտ շրջան (այլ կիրառումներ)Գրանտ շրջան (անգլ.՝ Grant County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 11.730 կմ² է, բնակչությունը՝ 7.445 մարդ (2010 թ. տվյալներով)։ Շրջկենտրոնն է Կանյոն Սիթի բնակավայրը։ Կազմավորվել է 1864 թ.։
TVP 2

TVP 2 - Լեհաստանի ազգային Telewizja Polska հեռուստաընկերության երկրորդ հեռուստաալիքն է։ Հիմնվել է 1970 թ. հոկտեմբերի 2-ին։ Հեռուստաալիքը ներկայացնում է լուրեր, ֆիլմեր, հումորային հաղորդումներ, սերիալներ, մշակույթ, համերգներ, խաղարկային շոուներ։ 2012 թվականից՝ EURO 2012 մրցաշարի ցուցադրությամբ հեռուստաալիքը սկսել է հեռարձակվել բարձր պարզության ֆորմատով (TVP 2 HD)։


== Տես նաև ==
TVP 1
TVP Info
TVP Polonia
TVP Kultura
TVP Sport


== Արտաքին հղումներ ==
TVP 2 պաշտոնական կայք Archived 2013-01-23 at the Wayback Machine. (Լեհերեն)
TVP Պաշտոնական կայք (Լեհերեն)


== Ծանոթագրություններ ==
Կունդայի մշակույթ

Կունդայի մշակույթ, Մեզոլիթյան մշակույթ Ք.ա. VIII-V հազարամյակներ, տարածված է Մերձբալթյան արևելյան շրջանում՝ Լեհաստանից մինչև Լենինգրադի մարզ և Ֆինլանդիայից հարավ։ Անվանվել է Էստոնիայի Կունդա քաղաքի պատվին։
Զարգացել է սվիդերսկյան մշակույթի հիման վրա։ Կունդայի մշակույթի Պուլլի բնակավայրը համարվում է տարածքում ամենաառաջին մարդու ներկայության վայրը, որը հիմա պատականում է Էստոնիային։ Բելառուսի տարածքում հայտնի են երեք բնակավայրեր, երկուսը՝ Պոլոցկի շրջանում և մեկը՝ Վերխնեդվինսկում։
Մշակույթի ներկայացուցիչները հաճախ գործիքներ ու զենքեր պատրաստելու համար օգտագործում էին եղջյուրներ և ոսկորներ, ինչը պայմանավորված էր տարածաշրջանում կայծքարի հազվագյուտ հանքավայրերով։ Մահացածներին հուղարկավորում էին ուղղաձիգ դիրքով միայնակ կամ խմբերով (երբեմն մի քանի հարկերով), դիակները հաճախ թաղում էին կավաքարերի մեջ և նրանց կողքին դնում էին աշխատանքային գործիքներ։
Կունդայի մշակույթի Զվեյինեկիի ներկայացուցչի մոտ  (Լատվիյա), ով ապրում էր մոտավորապես 8.3 հազար տարի, հայտնաբերված է միտոքոնդրիալ U5a1c հապլոխումբ.: Լիտվայի Spiginas4 նմուշն ունի միտոքոնդրիալ U4a2 հապլոխումբ։


== Տես նաև ==
Պուլի բնակավայր


== Ծանոթագրություններ ==
Յուրով (Կամենսկի շրջան)

Յուրով (ռուս.՝ Юров), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Գրուցինովսկի գյուղական համայնքի կազմի մեջ։
Շուանգջիանգկոու ՀԷԿ

Շուանգջիանգկոու ՀԷԿ, որը նաև կոչվում է Shuang Jiang Kou, ներկայումս կառուցվում է Չինաստանի Սիչուան նահանգի Դադու գետի վրա։ ՀԷԿ-ի շինարարությունը ավարտելուց հետո կլինի աշխարհում ամենաբարձրը, որի բարձրությունը կլինի 312 մետր։ Նախնական շինարարությունը սկսվել է 2008 թվականին, և ամբողջ ծրագիրը նախատեսվում է ավարտին հասցնել 2018 թվականին։ 2013 թվականի մարտին Չինաստանի Բնապահպանության նախարարությունը հաստատել է ջրամբարի վերակառուցման և հարակից օբյեկտների շինարարությունը։ Կառավարությունը հաստատեց, որ ՀԷԿ-ը բացասաբար կանդրադառնա շրջակա միջավայրի վրա։ Ամբարտակը կառուցվում է Guodian Group-ի կողմից, որի վրա ծախսել է 4.02 մլրդ ԱՄՆ դոլար։ Ընդհանուր շինարարական շրջանը նախատեսվում է տևել 10 տարի։


== Դիզայն ==
Շուանգջիանգկոու ՀԷԿ-ի կառուցումը, երբ որ ավարտվի, նրա բարձրությունը կլինի 312 մետր, իսկ երկարությունը՝ 648,66 մետր (2 128 ֆուտ), համեմատաբար ներծծող միջուկով։ Դրսի պատի լայնությունը կկազմի 16 մետր (52 ֆուտ), բարձրությունը՝ 2 420 մետր (7 940 ֆուտ)։ Այն կունենա կառուցվածքային ծավալ մոտավորապես 44.000.000 մ³ (1.553845336 × 109 մ³): Ամբարտակն ունի 39, 330 քառակուսի կիլոմետր (15, 185 մղոն) ջրատար ավազանի տարածք և 3 135 000,000 մ³ ջրամբար (2 541 586 ակր), որից 2 151 000 000 մ³-ը (1 743 844 ակր) կարգավորումն է կամ ակտիվ պահեստավորումը։ Նորմալ ջրամբարի բարձրությունը կլինի 2500 մետր (8202 ֆուտ) և նվազագույնը 2,420 մետր (7,940 մետր)։ Ջրհեռի բարձրությունը կազմելու է 2 501, 54 մ և 2 504, 42 մ (8 205 եւ 8 215 ֆուտ)։ Շուանգջիանգկոու էլեկտրակայանը պարունակում է չորս միլիարդ 500 ՄՎտ ֆրենսիս տուրբինային գեներատորներ՝ 2000 ՄՎտ հզորությամբ տեղակայված հզորությունների համար։ Էլեկտրակայանի ֆիրմայի հզորությունը սպասվում է հասցնել 503 ՄՎտ, բացի յուրաքանչյուր տարի 4064 ժամ աշխատող կայանի հետ։ Էլեկտրակայանի նախագծման հոսքը մեկ վայրկյանում 1 090 մ³ (38 493 մ³/ վրկ) և միջին հիդրավլիկ գլանը 226,4 մետր (743 ֆուտ)։


== Ծանոթագրություններ ==
Սարսազ (գյուղ, Շարանսկի շրջան)

Անվան այլ կիրառումների համար տե՛ս՝ ՍարսազՍարսազ (ռուս.՝ Сарсаз, բաշկիրերեն՝ Һарыһаҙ), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 299 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3172)

ժողովածու (3172), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3172 թվի տակ։ Ձեռագիրը գրվել է 1677-1695 թվականներին ենթադրաբար Սիմեոն Տաթևացի գրիչի կողմից։ Ստացողը եղել է Տեր Ղուկասը։ Գրված է թղթի վրա, որը ունի 15,5x10,5 չափս։ Ձեռագիրը կազմված է 264 թերթից։ Գրված է երկսյուն, միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` ստվարաթուղթ։ Հիշատակարաններ գրչի՝ 188բ, 216բ, հետագայի՝ 263ա (18-րդ դար)O:


== Բովանդակություն ==
Երեմիայի Մեղրեցւոյ Բառգիրք։
Բառք գրոցն Գր․ Նարեկացւոյ։
Բառք Վարդան գրոց։
Գր․ Մագիստրոսի Չափաբերականք։


== Ծանոթագրություններ ==
51

51 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 51 թվականն է, 
I դարի 51-րդ տարին։


== Դեպքեր ==
== Ծնունդնե
ր ==


== Մահեր ==
Մուհամեդ Դաուդ

Սարդար Մուհամեդ Դաուդ, (հուլիսի 18, 1900(1900-07-18), Քաբուլ, Kabul - ապրիլի 28, 1978(1978-04-28), Քաբուլ, Kabul), աֆղանստանցի քաղաքական գործիչ։ Եղել է Աֆղանստանի 5-րդ վարչապետը (1953—1963), վարել երկրի տնտեսության պլանային զարգացման քաղաքականություն։ Հանրապետական կարգեր հաստատվելուց (1973 թվականի հուլիսի 17) հետո հռչակվել է պետության գլուխ և վարել վարչապետի, արտաքին գործերի նախարարի ու ազգային պաշտպանության նախարարի պաշտոնները։ 
Դաուդի կառավարությունը հանդես էր գալիս հօգուտ չմիանալու, չեզոքության, «բոլոր ժողովուրդների հետ բարեկամության» քաղաքականության։ 


== Ծանոթագրություններ ==
Ռյոգլինգ

Ռյոգլինգ  (գերմ.՝ Rögling), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 643 մարդ է (2010 թվականի դեկտեմբերի 31–ի տվյալներով)։ Զբաղեցնում է 10.73 կմ² տարածք։ Պաշտոնական կոդ՝ 09 7 79 206։


== Ծանոթագրություններ ==


== Արտաքին հղումներ ==
Պաշտոնական էջ
Աստերոիդների ցանկ (181001-181100)

Աստերոիդների ցանկ (180901-181000)  • Աստերոիդների ցանկ  • Աստերոիդների ցանկ (181101-181200)
 Աստերոիդների ցանկ (180901-181000)  • Աստերոիդների ցանկ  • Աստերոիդների ցանկ (181101-181200)
Գլուխ և մրգի զամբյուղ

Գլուխ ու մրգի զամբյուղ (իտալերեն՝ Testa reversibile con cesto di frutta), Ջուզեպպե Արչիմբոլդոյի (իտալերեն՝ Giuseppe Arcimboldo) նկարը այսպես կոչված շրջունների շարքից, որը նա ստեղծել է շուրջ 1590 թվականին։ Նկարվել է յուղաներկով փայտե վահանակի վրա։ Այս ստեղծագործությունը Շվեդիայի աճուրդում հայտնվել է 1999 թվականին։ Հավանաբար, ավելի վաղ նկարը գտնվել էր Ռուդոլֆ Երկրորդի հավաքածուում, բայց այնտեղից գողացել էին շվեդական զորքերը 1648 թվականին՝ Երեսնամյա պատերազմի ժամանակ։ Ներկայում պահվում է French & Company թանգարանում (Նյու Յորք)։ Նկարի չափերը՝ 56 × 42 սմ։


== Պատմություն և նկարագրություն ==
1562 թվականին Արչիմբոլդոն 36 տարեկանում սկսել է աշխատել Վիեննայի Հաբսբուրգների պալատում որպես պալատական դիմանկարիչ։ Նկարիչը մուտք 
է գործել հասարակական միջավայր, որը լի էր մտավորականներով։ Նա շրջապատված էր պալատական բժիշկներով, բուսաբաններով, աստղագուշակներով և ալքիմիկոսներով։ Այն դարձել է պարարտ հող նկարչի ստեղծագործական փորձերի համար։ Արչիմբոլդոն հայտնի է դարձել ծովային էակների, կաթնասունների կամ բույսերի («Տարվա եղանակներ» և «Չորս տարերքներ» շարքեր) միջոցով մարդկանց տարօրինակ դիմանկարներ ստեղծելու իր ունակության շնորհիվ։ Այս հմտությանն ավելացել է նաև «շրջուն» նկարներ («Խոհարար», «Գլուխ և մրգի զամբյուղ», «Այգեպան») ստեղծելու ունակությունը՝ նատյուրմորտներ, որոնք շրջված վիճակում ընկալվում են որպես դիմանկարներ։
«Գլուխ և մրգի զամբյուղ» նկարն Արչիմբոլդոն ստեղծել է անսովոր տեսողական սրամտությամբ։ Ի սկզբանե աշխատանքը թվում է ոչ այլ ինչ, քան շատ ռեալիստական մրգային նատյուրմորտ։ Նկարում պատկերված ՝ հյուսած զամբյուղ, որի մեջ խնամքով դասավորված են հասած խնձորներ, տանձ, խաղողի ողկույզներ և այլ մրգեր։ Հետին պլանում ամբողջ կոմպոզիցիան երանգավորում է բաց գույնի մեծ ափսեն։ Բայց նկարը 180 աստիճանով պտտելու դեպքում դիտողի առաջ հայտնվում է զվարճալի դիմանկար, որն ունի խաղողից փարթամ մազերով և հյուսված գլխարկ։  Նրա դեմքը ամբողջությամբ կազմված է մրգերից. այտերը կազմել են երկու հասուն կարմիր խնձորները, քիթը՝ մեծ տանձ, նուռը հանդես է գալիս կզակի դերում, շուրթերը հասունացած բալեր են, մեկ աչքը պատրաստված է ձիթենուց, իսկ մյուսը՝ շագանակից։ Բաց գույնի ափսեն դարձել է օձիք։
Կտավը ստեղծվել է հատուկ տեսողական պատրանք հրահրելու համար, որը ստիպում է մրգերով զամբյուղը ընկալել որպես տղամարդու դիմանկար։ Սովորաբար մարդը արագ և առանց ջանքերի նույնականացնում է դեմքը։ Տեսողական պատկերի ձևավորումը մարդկային ուղեղի գործունեության անբաժանելի մասն է։ Արչիմբոլդոն հաճախ է օգտագործվել այս տեսակի հոգեբանական հնարք՝ ստեղծելու համար մարդաբանական նատյուրմորտներ.


== Ծանոթագրություններ ==
Դրուժբա (գյուղ, Վինկովեցկի շրջան)

Անվան այլ կիրառումների համար տե՛ս՝ ԴրուժբաԴրուժբա (ուկրաիներեն՝ Дружба), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Դրուժբա գյուղում բնակվում էր 54 մարդ։ Բնակավայրը զբաղեցնում է 0,223 կմ² տարածք։ Բնակչության խտությունը կազմում էր 242,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսրայել Բրուսարդ

Իսայա Իսրայել Բրուսարդ (անգլ.՝ Isaiah Israel Broussard; օգոստոսի 22, 1994(1994-08-22), Գալֆորտ, Միսսիսիպի, ԱՄՆ), ամերիկացի կինոյի և հեռուստատեսային դերասան։ Առավել հայտնի է «Էլիտար հասարակություն» (2013) քրեական ֆիլմում, «Կատարյալ հաճույք» (2015) դրամայում, «H8RZ» (2015) թրիլլերում, «Լավ երեխաներ» (2016) կատակերգությունում, «Ուրախ մահվան օր» (2017) սլեշերում, նրա շարունակությունում՝ «Ուրախ նոր մահվան օր» (2019) և «Բոլոր այն տղաներին, ում սիրում էի» (2018) պատանիների համար նախատեսված ռոմանտիկ ֆիլմում խաղացած իր դերերով։


== Կենսագրություն ==


=== Վաղ տարիներ ===
Բրուսարդը ծնվել է Գուլֆպորտում (Միսսիսիպի) կոսմետիկայի խորհրդատու Մերի Քեյ Անջելիի (ի ծնե Քլեփ) և Լոուրենս Քլեյթոն Ադամսի (1957-1999) ընտանքիում։ Հայրը մահացել է, երբ Բրուսարդը 4 տարեկան էր։ Նա մեծացել է Սոսիայում, Միսսիսիպի նահանգ։ Նրան մեծացրել են իր մայրը և խնամատարը՝ ծրագրավորող Ժիլե Բրաուսարը, որը հետագայում որդեգրել է նրան և ավագ քրոջը՝ Իսրայելիային։ Նա մոր կրկնակի ամուսնությունից նաև ունի կրտսեր խորթ եղբայր։


=== Կարիերա ===
Բրուսարդը իր կարիերան սկսել է փոքր դերերով։ Այդպես, մինչև Սոֆյա Կոպպոլայի «Էլիտար հասարակություն» (2013) քրեական ֆիլմում Մարկ Հոլայի դերը ստանալը, նա խաղացել է Գարեթ Էյնբինդերի դերը «Բարև, Ջուլի՛» (2010) կատակերգական դրամայում և Ջոշի դերը «Ուղեկցող» (2011) կատակերգությունում։ Նա լավ արձագանքներ է ստացել վերջին ֆիլմում խաղացած դերի համար։
2013 թվականին Բրուսարդը Լիլի Քոլինզի հետ հայտնվել է M83-ի «Claudia Lewis» երաժշտական տեսահոլովակում, որի ռեժիսորը Բրայս Դալաս Հովարդն էր, իսկ հետո խաղացել է Կարսոն Տաֆտի դերը «Կատարյալ հաճույք» (2015) ֆիլմում։ Հաջորդ տարում Բրուսարդը խաղացել է Մայք «Սփայս» Ջենինգսի դերը «Լավ երեխաներ» կատակերգական ֆիլմում։
Քրիստոֆեր Լենդոնի «Ուրախ մահվան օր» (2017) սարսափ ֆիլմում Բրուսարդը խաղացել է Կարտեր Դևիսի դերը՝ Ջեսիկա Ռոտի զուգընկերությամբ։ 2018 թվականին նա խաղացել է գլխավոր դերը «Քաղաքակրթության մայրամուտը» թրիլլերում, ինչպես նաև Ջոշ Սանդերսոնի դերը Ջեննի Հանի «Բոլոր այն տղաներին, ում սիրում էի» պատանեկան վեպի էկրանավորման մեջ, որի ռեժիսոր հանդիսացավ Սյուզեն Ջոնսոնը։ Այնուհետև 2019 թվականին Բրուսարդը խաղացել է Կարտեր Դևիսի դերը «Ուրախ նոր մահվան օր» սիքվելում։


== Ֆիլմագրություն ==


=== Ֆիլմեր ===


=== Հեռուստատեսություն ===


=== Երաժշտական տեսահոլովակներ ===


== Ծանոթագրություններ ==


== Արտաքին հղումներ ==
Իսրայել Բրուսարդ Internet Movie Database կայքում
Կուսուր

Կուսուր (ռուս.՝ Кусур, ավարերեն՝ ГьочотIа), գյուղ Ռուսաստանի Դաղստան հանրապետության Ռուտուլսկի շրջանի կազմում։
Բնակչությունը 2002 թվականին գրանցված տվյալներով կազմում էր 638 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոյոտինգ

Նոյոտինգ  (գերմ.՝ Neuötting), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 8428 մարդ (ըստ 2010 թվականի դեկտեմբերի 31-ի)։ Տարածքը 36,60 կմ² է։ Պաշտոնական կոդ՝ 09 1 71 125։


== Ծանոթագրություններ ==


== Արտաքին հղումներ ==
Պաշտոնական էջ
Զնամենսկի եղբայրներ

Սերաֆիմ Իվանովիչ Զնամենսկի (ռուս.՝ Серафим Иванович Знаменский, 1905-1942) և Գեորգի Իվանովիչ Զնամենսկի (ռուս.՝ Георгий Иванович Знаменский, 1902-1946), ռուս խորհրդային թեթև աթլետներ, ԽՍՀՄ սպորտի վաստակավոր վարպետներ (1936), ԽՍՀՄ բազմակի չեմպիոններ և ռեկորդակիրներ (1930-1940) 1500-10000 մ վազքատարածություններում։ 
Մասնակցել են Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին (Սերաֆիմը զոհվել է 1942 թվականին)։ 
«Յումանիտե»-ի խմբագրությունը 1946 թվականին սահմանել է Զնամենսկի եղբայրների անվան մրցանակ։ ԽՍՀՄ-ում սկսած 1958 թվականից, ամեն տարի անցկացվել են Զնամենսկի եղբայրների հիշատակին նվիրված միջազգային մրցումներ։